钦定古今图书集成/明伦汇编/氏族典/第097卷 > 《凌迪知万姓统谱》 > 符惟忠
## 钦定古今图书集成/明伦汇编/氏族典/第097卷 > 《凌迪知万姓统谱》 > 符惟忠

按《宋史符惟忠传》：“惟忠字正臣，彦卿曾孙也。以外祖
母贤靖大长公主荫，为三班奉职。后擢阁门通事舍
人，以西染院副使权提举仓草场，提点开封府界县
镇公事。陜西用兵，除泾原路兵马钤辖，兼知泾州。三
司使郑戬奏留都大管勾汴河使，再迁西上阁门副
使。契丹遣使求地，惟忠副富弼往报，使迁阁门使。至”
武彊县，疽发背卒。赠客省使、眉州防御使。